  Туспуктэм: Руслан Нуриахметов Майя Бывальцева Кылъёсты утён но азинтон ужен вырисьёс «В гостях у носителей языка» блог-тур улсын Удмуртиын удмурт но бесерман кылъёсты утён амалъёсын тодматскозы. Элькунамы Воронежысь, Оренбургысь, Алтайысь, Татарстанысь, Тываысь, Хакасиысь куноос вуозы. Со сярысь улосвылысь йӧскалык политикая министерстволэн пресс-службаез ивортӥз. 25-28 коньывуонэ ужрадъёс Ижкарын, Сарапулын, Кияса ёросысь Уддядиын, Пичи Пургаын, Лудорвайын ортчозы. Люкам ивортодэтъя видеороликъёс, мерлыко вотэсъёсын постъёс, потозы. Кылем арын та выллем блог-тур Мордовиын ортчиз, отын эряз но мокша кылъёсты утён, азинтон но вӧлмытон амалъёсты эскеризы, асьэлэн ужан амалъёссы сярысь веразы. Тодэ вайытом, Удмуртие Донецк элькунысь егитъёслэн театрзы гастрольёсын лыктоз. Тегъёс: Удмуртия йӧскалыкполитика  